section_heading: Životopis
paragraph_text: Husni ef. Numanagić je rođen 1853. godine u Fojnici, kao unuk šejha Abdurahman Sirrije. Rano je ostao bez roditelja, pa ga je njegova nana Morićka uzela sebi u Sarajevo. U tom gradu je završio mekteb i postao hafiz. Svoje dalje obrazovanje nastavio je pred tadašnjim muderizom Misrijine medrese, šejhom Skender-pašine tekije u Sarajevu, poznatim teologom šejh Arif ef. Kurdom.